ჰიპოკამპის სკლეროზი

ჰიპოკამპის სკლეროზი (ასევე ცნობილი, როგორც საფეთქლის მეზიალური სკლეროზი) — პათოლოგიური ნევროლოგიური მდგომარეობა, რა დროსაც ადგილი აქვს ჰიპოკამპის ნეირონების მძიმე დაზიანებასა და გლიოზს (გლიური უჯრედების პროლიფერაცია დაზიანებულ ადგილებში). აღნიშნული დაზიანება იწვევს საფეთქლის წილის მედიკამენტ-რეზისტენტულ ეპილეფსიას. მაგნიტურ-რეზონანსულ გამოსახულებაზე აღინიშნება ჰიპოკამპის ატროფია მისი მოცულობის შემცირებით, ისევე, როგორც მორფოლოგიური დარღვევები დაკბილულ ხველსა და ჰიპოკამპში. იმ შემთხვევაში, თუ პაციენტის გულყრები რეზისტენტულია ანტიკონვულსანტების მიმართ, შესაძლებელია ჰიპოკამპექტომიის (ჰიპოკამპის რეზექცია) ჩატარება.

 რესურსები ინტერნეტში 

 Mesial temporal sclerosis - Radiopaedia

კატეგორია:ნერვული სისტემის დაავადებები